Igitaia eta mailua

thumb|200px|Igitaia eta mailuaren ikurra SESBen banderan

**Igitaia eta mailua** komunismoaren sinbolo esanguratsua da. Ikur honetan, modu desberdinean jarrita igitaia eta mailua agertzen dira. Igitaiak nekazaritza eremuko langileei egiten die erreferentzia, eta mailuak proletargoari.

Igitaia eta mailuaren errepresentazio ezagunena Sobiet Batasuneko banderakoa da. Horretan, izar gorriarekin batera eta bandera gorrian agertzen da, hiruek komunismoaren ikurrik ezagunena osatuz.

## Sorrera 
1918ko apirilean, Errusian, Urriko Iraultza bukatu zen; Lenin zen Errusiako Errepublika Sozialista Federatibo Sobietar jaio berriko burua, eta beharginen eta nekazarien batasunean ardaztu nahi zuen estatua. Ikurra behar batasun horrek, eta lehiaketa antolatu zuten. Aurkeztu ziren proposamenen artean, mailua zerabilten askok industria beharginen adierazle gisa; nekazariena, berriz, sega, sardea, goldea, eskuarea da, artistaren arabera. Igitaia erabili zuen Eugeni Kamzolkinek, eta mailuarekin gurutzatu. Paradoxikoa bazen ere Kamzolkin ez zen komunista, familia dirudunekoa eta sakonki erlijiosoa baizik. Paradoxak paradoxa, Sobieten V. Kongresuak bere egingo zuen ikurra 1918ko udan.

## Sobietar erabilera 
thumb|110px|SESBen armarria
Sobietar Batasunean igitaia eta mailua bandera nazionaleko ikurra izateaz gain, estatuaren armarrian ere ikur zentrala zen. Halaber, SESBeko errepubliketako bandera eta bestelako ikur askotan ere agertzen zen. Armadak, aire indarrak eta bestelako erakunde askoren sinbolo ere bazen. Oro har, igitaia eta mailua SESBeko ikur gorena zen, eta hala jaso zen 1924ko Konstituzio sobietarrean.

## Gaur egungo erabilera 
Gaur egun, herrialde batzuetako banderetan igitaia eta mailua agertzen da. Errusiar Federazioko bi oblasten banderatan, esaterako, agertzen da: Vladimir oblasta eta Bryansk oblasta.

Errusiako hegazkin zerbitzuak (Aeroflot) igitaia eta mailua du ikurtzat, hondo urdinaren gainean.

Transnistriako *de facto*zko gobernuak (ofizialki eta nazioarte mailan Moldaviaren zatitzat jotzen den lurraldea) Moldaviako Errepublika Sozialista ohiko bandera erabiltzen du, non ikur komunista agertzen baita.

## Artean 
Igitaia eta mailua errealismo sozialistan gai orokorra izan da urte askotan zehar, baina kultura ez-marxistan ere ikusi izan da artelan batzuetan. Andy Warhol, igitaia eta mailuaren marrazki eta argazki ugari egin zituena, da adibiderik esanguratsuena.
Fitxategi:Lenpl 06.jpg|Metrol geltokia, *Ploshchad Lenina,* Minsk.
Fitxategi:BWHammerSickle.jpg|Sándor Pinczehelyi, *Igitaia eta Mailua*
Fitxategi:Hammer and Sickle - Kerala.jpg|Mitin komunista bateko artelan bat Keralan, India.

## Ikurraren aldaerak 
Munduko alderdi politiko eta mugimendu komunista ugarik erabili duten igitaia eta mailuaren ikurra, baita hainbat herrialdek ere. Hauetariko batzuek aldaketak egin dituzten SESBetan sortutako eredutik abiatuz.

Angolak, Alemaniako Errepublika Demokratiko ohiak edota Ipar Koreak (azken honek alderdiaren ikurrean) berezko sinboloak sortu dituzte. Ipar Koreak, adibidez, igitaia eta mailuarekin batera, pintzela erabiltzen du, intelektual eta artisten ikur gisa.

IV. Internazionaleko troskistek igitaia eta mailua 4arekin batera erabiltzen dute, ikurra ezkerrerantz kokatuz. Oro har, igitaia eta mailua ezkerrera kokatzen duten taldeek troskismoarekin bat egiten dute.

Austriak ere bere armarrian igitaia eta mailua darabil, ikur zentrala izan gabe.

## Unicode 
Unicoderen arabera, igitaia eta mailua ikurra U+262D da ().

## Lege egoera 
Bere garaian Sobietar Batasunak okupaturiko lurralde batzuetan, igitaia eta mailua, izar gorria bezala, *okupazio sobietarraren ikurtzat* hartzen da, eta nazien ikurrekin eta totalitarismoarekin alderatzen dute. Hungarian, Letonian eta Lituanian ikur hauek ezin dira modu publikoan erabili. Estonian ere antzeko saiakerak izan dira.

Polonian, ikur sobietarrak eduki, sortu edo banatzen zituen edonor atxilotu egin zitekeen 2011ko ekainaren 19ra arte. Egun hartan, Poloniako Auzitegi Konstituzionalak lege hori inkonstituzionala zela zioen sententzia bat azaldu zuen "adierazpen-askatasuna eta informazioaren hedapena" oztopatzen zuelako; ondorioz, legea baliogabetu zen.
## Irudiak 

Irudi:Flag of the Soviet Union.svg|SESBen bandera, 1980ko abuztuaren 15etik 1991ko abenduaren 25era
Irudi:Flag_of_the_Soviet_Union_1923.svg|SESBen bandera, 1923ko azaroaren 12tik 1955eko abuztuaren 19ra
Irudi:Flag of the Chinese Communist Party.svg|Txinako Alderdi Komunistaren bandera
Irudi:Flag of Bryansk Oblast.svg|Bryansk Oblasteko bandera, Errusiako oblasta
Irudi:Flag of Angola.svg|Angolako bandera, 1975etik
Irudi:Coat of arms of East Germany (1955–1990).svg|Alemaniako Errepublika Demokratikoko armarria
Irudi:Flag of the Workers' Party of Korea.svg|Koreako Langileen Alderdiko bandera
Irudi:Logo of the Fourth International.svg|IV. Internazionalaren ikurra
Irudi:National Bolshevik Party.svg|Nazional Boltxevikeen bandera
Irudi:Transnistria State Flag.svg|Transnistriako bandera

## Ikus, gainera 
* Izar gorria
* Bandera gorria
* Sinbologia komunista

## Erreferentziak 
## Kanpo estekak